Unionin yleisen tuomioistuimen tuomio 20.11.2024 – Pernod Ricard v. EUIPO – West End Drinks (The King of Soho)
(Asia T-13/24)1
EU-tavaramerkki – Väitemenettely – Hakemus kuviomerkin The King of Soho rekisteröimiseksi EU-tavaramerkiksi – Aiemmat EU-tavaramerkiksi rekisteröity sanamerkki ja kansallinen sanamerkki SOHO – Suhteellinen hylkäysperuste – Sekaannusvaaran puuttuminen – Asetuksen (EU) 2017/1001 8 artiklan 1 kohdan b alakohta – Valituslautakunnan päätöksen korjaaminen – Asetuksen 2017/1001 102 artikla
Oikeudenkäyntikieli: englanti
Asianosaiset
Kantaja: Pernod Ricard (Pariisi, Ranska) (edustajat: asianajajat T. de Haan ja S. Vandezande)
Vastaaja: Euroopan unionin teollisoikeuksien virasto (EUIPO) (asiamies: V. Ruzek)
Muu osapuoli EUIPO:n valituslautakunnassa ja väliintulija unionin yleisessä tuomioistuimessa: West End Drinks Ltd (Lontoo, Yhdistynyt kuningaskunta) (edustaja: asianajaja J.-C. Rebling)
Oikeudenkäynnin kohde
Kantaja vaatii SEUT 263 artiklaan perustuvalla kanteellaan kumoamaan Euroopan unionin teollisoikeuksien viraston (EUIPO) viidennen valituslautakunnan 15.11.2023 tekemän päätöksen (asia R 1380/2022-5), jolla korjataan 19.6.2023 tehtyä päätöstä.
Tuomiolauselma
Euroopan unionin teollisoikeuksien viraston (EUIPO) viidennen valituslautakunnan 15.11.2023 tekemä päätös (asia R 1380/2022-5) kumotaan siltä osin kuin sillä on poistettu viidennen valituslautakunnan 19.6.2023 tekemän päätöksen (asia R 1380/2022-5) 45 kohta ja siltä osin kuin sillä on muutettu saman päätöksen 95 ja 98 kohtaa, jotka koskevat merkityssisällön samankaltaisuuden arviointia, 95 kohtaa, joka koskee lausuntatavan samankaltaisuuden arviointia, ja 107 kohtaa, joka koskee kohdeyleisön tarkkaavaisuuden tasoa.
Kanne hylätään muilta osin.
EUIPO vastaa omista oikeudenkäyntikuluistaan, ja se velvoitetaan korvaamaan Pernod Ricard:in oikeudenkäyntikulut.
West End Drinks Ltd vastaa omista oikeudenkäyntikuluistaan.
____________
1     EUVL C, C/2024/1556, 26.2.2024.